ก.ล.ต.นับหนึ่งไฟลิ่ง “เคอรี่ เอ็กซ์เพรส” จับตาเข้าเทรดปีนี้!
ก.ล.ต.นับหนึ่งไฟลิ่ง "เคอรี่ เอ็กซ์เพรส" จับตาเข้าเทรดภายในปีนี้!
ก.ล.ต.นับหนึ่งไฟลิ่ง "เคอรี่ เอ็กซ์เพรส" จับตาเข้าเทรดภายในปีนี้!
13 พ.ย. 2563

สำนักงานคณะกรรมการกำกับหลักทรัพย์ และตลาดหลักทรัพย์ (สำนักงาน ก.ล.ต.) ได้นับหนึ่งแบบแสดงรายการข้อมูล (Filing) เพื่อเสนอขายหุ้นสามัญเพิ่มทุนให้กับประชาชนทั่วไปครั้งแรก (IPO) ของ บริษัท เคอรี่ เอ็กซ์เพรส (ประเทศไทย) จำกัด (มหาชน) ในวันนี้ (13 พ.ย.2563)
โดยบริษัทฯประกอบธุรกิจให้บริการจัดส่งพัสดุด่วนมีแผน จะเสนอขายหุ้น IPO จำนวนไม่เกิน 300,000,000 หุ้น คิดเป็นสัดส่วนไม่เกินร้อยละ 17.2 ของจำนวนหุ้นสามัญที่ออกและจำหน่ายได้แล้วทั้งหมดของบริษัทฯ ภายหลังการเสนอขายหุ้นสามัญเพิ่มทุนในครั้งนี้ ซึ่งมีบริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) ในฐานะที่ปรึกษาทางการเงินร่วม
ด้านกำไรสุทธิสำหรับปีบัญชีสิ้นสุด 31 ธันวาคม 2562 ของบริษัทฯ เท่ากับ 1,328.55 เพิ่มขึ้น 143.45 ล้านบาท หรือคิดเป็นร้อยละ 12.1 จาก 1,185.10 ล้านบาท ในปี 2561 และกำไรสุทธิสำหรับปีบัญชีสิ้นสุด 31 ธันวาคม 2561 ของบริษัทฯ เพิ่มขึ้น 454.84 ล้านบาท หรือคิดเป็นร้อยละ 62.3 จาก 730.26 ล้านบาท ในปี 2560 โดยอัตรากำไรสุทธิของบริษัทฯ สำหรับปีบัญชีสิ้นสุด 31 ธันวาคม 2560 2561 และ 2562 เท่ากับร้อยละ 11.0 ร้อยละ 8.7 และร้อยละ 6.7 ตามลำดับ
สำหรับสุทธิสำหรับงวดเก้าเดือนสิ้นสุดวันที่ 30 กันยายน 2563 ของบริษัทฯ เพิ่มขึ้น 129.87 ล้านบาท หรือคิดเป็นร้อยละ 14.4 จาก 900.19 ล้านบาทสำหรับงวดเก้าเดือนสิ้นสุดวันที่ 30 กันยายน 2562 เป็น 1,030.07 ล้านบาท สำหรับงวดเก้าเดือนสิ้นสุดวันที่ 30 กันยายน 2563 โดยอัตรากำไรสุทธิของบริษัทฯ เพิ่มขึ้นจากร้อยละ 6.1 ในงวดเก้าเดือนสิ้นสุดวันที่ 30 กันยายน 2562 เป็นร้อยละ 7.0 สำหรับงวดเก้าเดือนสิ้นสุดวันที่ 30 กันยายน 2563 หากไม่นับรวมผลกระทบจาก การนำ TFRS 16 มาถือปฏิบัติ กำไรสุทธิของบริษัทฯ สำหรับงวดเก้าเดือนสิ้นสุดวันที่ 30 กันยายน 2563 เท่ากับ 1,060.57 ล้านบาท เพิ่มขึ้นร้อยละ 17.8 จากรอบระยะเวลาเดียวกันในปี 2562 ในขณะเดียวกันอัตรากำไรสุทธิของบริษัทฯ จะเพิ่มขึ้นจากร้อยละ 6.1 ในงวดเก้าเดือนสิ้นสุดวันที่ 30 กันยายน 2562 เป็นร้อยละ 7.2 สำหรับงวดเก้าเดือนสิ้นสุดวันที่ 30 กันยายน 2563
 
 